Paralelno renderiranje
Paralelno renderiranje (ili distribuirano renderiranje) je metoda korištena da poboljša osobine programa za proizvodnju računarske grafike. Produkcija računarske grafike, i kod nas popularno nazvana "renderiranje", zahtijeva ogromne računarske resurse za veoma složene objekte kao što su medicinske vizualizacije, generisanje terena i neke CAD aplikacije. Tradicionalne metode kao što su "ray tracing", 3D teksture itd, su izuzetno spore na jednostavnim mašinama. Šta više, programi virtualne realnosti i vizualne simulacije, koji daju prikaz istovremeno na više displeja su aplikacije kojima je potrebno paralelno renderiranje. Paralelno renderiranje dijeli posao koji treba uraditi i procesira ga paralelno. Koristi se klaster računara da se zadatak podijeli i pošalje na svaki pojedinačni računar i da se taj dio zadatka obrađuje istovremeno na svima. To je paralelno renderiranje.